Program konferencie

Program 96. zasadnutia Generálnej konferencie Medzinárodnej organizácie práce (30. mája 2007 až 15. júna 2007, Ženeva)

96. zasadnutie Generálnej konferencie Medzinárodnej organizácie práce (ďalej len ”konferencia”) sa uskutoční v Ženeve v dňoch 30. mája 2007 až 15. júna 2007 v Paláci národov a v budove ústredia Medzinárodného úradu práce v Ženeve.

S cieľom umožniť, aby odborné výbory začali svoju dôležitú prácu v prvý deň konferencie, Správna rada Medzinárodného úradu práce na svojom 297. zasadnutí (november 2006) rozhodla, že zasadnutia skupín sa uskutočnia deň pred oficiálnym otvorením konferencie, t. j. 29. mája 2007. Tieto zvyčajné zasadnutia skupiny za vlády, skupiny za zamestnávateľov a skupiny za pracovníkov volia svojich predstaviteľov a uskutočňujú návrhy na zloženie rozličných výborov a zoznamujú sa s postupmi konferencie, s plánovaním zasadnutí skupín pre výbory. Trojstranní členovia národných delegácií by mali preto prísť do Ženevy v adekvátnom čase , aby sa mohli zúčastniť na týchto dôležitých zasadnutiach. Úplné zasadnutie skupín sa uskutoční v nasledujúcich priestoroch:

-	vládna skupina v Aule zhromaždenia Paláca národov,
-	skupina zamestnávateľov v zasadacej miestnosti správnej rady v budove ústredia Medzinárodného úradu práce,
-	skupina za pracovníkov v miestnosti č. XIX Paláca národov.

Program konferencie:

Stále body programu zasadnutia konferencie  

I.	a) Správa predsedu Správnej rady Medzinárodného úradu práce a generálneho riaditeľa Medzinárodného úradu práce (ďalej len „MÚP“),
	b) Globálna správa podľa následných opatrení k Deklarácii Medzinárodnej organizácie práce o základných zásadách a právach pri práci – odstránenie diskriminácie pokiaľ ide o zamestnanie a povolanie; 

II.	Program a rozpočet, návrhy na roky 2008 – 2009 a ostatné otázky;

III.	Informácie a správy o aplikácii dohovorov a odporúčaní Medzinárodnej organizácie práce (ďalej len „MOP“);

Body zaradené do programu konferencie samotnou konferenciou alebo Správnou radou MÚP 

IV.	Práca v rybnom odvetví – normotvorná činnosť s cieľom prijať dohovor a odporúčanie; 

V.	Posilnenie kapacity MOP napomáhať k úsiliam svojich členov dosiahnuť ich ciele v kontexte globalizácie – všeobecná rozprava; 

VI.	Podpora udržateľných podnikov – všeobecná rozprava. 

Otváracie plenárne zasadnutie konferencie sa uskutoční v stredu 30. mája 2007 o 10. 00 hod v Ženeve, v Paláci národov v Aule zhromaždenia a konferencia zavŕši svoj program v piatok 15. júna 2007. Na otváracom plenárnom zasadnutí konferencie delegáti sa vyzvú zvoliť predstaviteľov konferencie a ustanoviť rozličné výbory konferencie a prijať rôzne rozhodnutia, ktoré sú potrebné. Výberový výbor konferencie sa ihneď stretne po otváracom plenárnom zasadnutí konferencie, aby prijal rozhodnutia týkajúce sa opatrení vo vzťahu ku konferencii. Od 11.00 hod. začnú ustanovené výbory svoju prácu ako trojstranné a skupinové zasadnutia a rokujú až do prijatia svojich správ do konca druhého týždňa alebo začiatkom tretieho týždňa priebehu konferencie.

Druhé plenárne zasadnutie konferencie sa uskutoční v piatok 8. júna 2007 ku Globálnej správe a následných opatreniach k Deklarácii Medzinárodnej organizácie práce o základných zásadách a právach pri práci - odstránenie diskriminácie, pokiaľ ide o zamestnanie a povolanie.

Po otváracom plenárnom zasadnutí konferencie 30. mája 2007 sa nepredpokladá, že sa uskutoční plenárne zasadnutie konferencie do konca druhého týždňa priebehu konferencie s výnimkou plenárneho zasadnutia konferencie uvedeného v predchádzajúcom odseku. 

Plenárne zasadnutie konferencie k rozprave k správe predsedu Správnej rady MÚP a k správe generálneho riaditeľa MÚP sa uskutoční v treťom týždni konferencie od pondelka 11. júna 2007 do piatka 15. júna 2007.

Správy výborov a návrhy dokumentov sa predložia plenárnemu zasadnutiu konferencie na rozpravu od utorka 12. júna 2007.

Hlasovanie o návrhu dokumentov sa uskutoční vo štvrtok 14. júna 2007 a záverečné ukončujúce plenárne zasadnutie konferencie sa uskutoční v piatok 15. júna 2007.

Zloženie a postup
 
delegácie Slovenskej republiky na 96. zasadnutí Generálnej konferencie Medzinárodnej organizácie práce v dňoch 30. mája 2007 až 15. júna 2007 v Ženeve

Základné zmluvné a právne východiská účasti delegácie SR na konferencii
Podľa Ústavy MOP členské štáty Medzinárodnej organizácie práce musia zabezpečiť, že ich delegácie sú plne trojstranné (tripartitné), a že delegáti sú schopní konať plne nezávisle jeden od druhého.

	Článok 3 odsek 1 a 2 Ústavy MOP upravuje:
-	konferencie sa zúčastňujú štyria zástupcovia člena – delegáti členského štátu MOP, z toho dvaja sú vládnymi delegátmi a ďalší dvaja sú delegátmi, ktorí zastupujú tak zamestnávateľov (RÚZ, AZZZ SR), ako aj pracovníkov (KOZ SR) každého z členov (členských štátov MOP),
-	každého delegáta môžu sprevádzať najviac dvaja odborní poradcovia ku každému bodu programu zasadnutia konferencie.

•	Čl. 13 odsek 2 písm. a) čl. 3 odsek 8 a 9 Ústavy MOP: 

-	úhrada nákladov – každý z členov (členských štátov MOP) uhrádza cestovné výdavky a výdavky spojené s pobytom svojich delegátov a poradcov alebo zástupcov, ktorí sa zúčastnia na zasadnutiach konferencie; vláda každého člena (členského štátu MOP) oznámi mená delegátov a ich poradcov Medzinárodnému úradu práce (najneskôr pri tejto konferencii do 15. mája 2007); poverovacie listiny delegátov a ich poradcov podliehajú verifikácii konferencie, ktorá dvojtretinovou väčšinou hlasov prítomných delegátov môže odmietnuť prijatie ktoréhokoľvek delegáta alebo poradcu, pri ktorom príde k záveru, že nebol vymenovaný v súlade s týmto článkom.

	Čl. 3 odsek 1, 2, 5, čl. 13 odsek 2 písm. a) Ústavy MOP:

-	v prípade nedodržania uvedených ustanovení Ústavy MOP je možnosť podať sťažnosť (sťažnosti) za porušenie ustanovení Ústavy MOP mandátovému výboru konferencie.

	Čl. 3 odsek 5 Ústavy MOP:

-	 členovia (členské štáty MOP) vymenujú mimovládnych delegátov a poradcov, ktorých vyberú po súhlase s najreprezentatívnejšími profesijnými organizáciami zamestnávateľov a pracovníkov (v podmienkach SR je to RÚZ, AZZZ SR a KOZ SR) príslušnej krajiny (štátu), ak také sú.

Podľa čl. 2 odseku 3 písm. a) Rokovacieho poriadku konferencie okrem delegátov a poradcov sa na konferencii môžu zúčastniť aj ministri, ktorých ministerstvá sa zaoberajú otázkami, o ktorých rokuje konferencia a ktorí nie sú delegátmi alebo poradcami. Z uvedeného vyplýva, že ministerka práce, sociálnych vecí a rodiny SR p. Viera Tomanová so sprievodom sa zúčastní na zasadnutí konferencie mimo schválenej a akreditovanej delegácie SR.

Náklady na pobyt p. ministerky na konferencii v treťom týždni priebehu konferencie nie sú zahrnuté do rozpočtu delegácie SR na konferenciu, pretože p. ministerka nie je delegátom a ani poradcom na konferencii. 

K I. bodu písm. a) programu konferencie - Správa predsedu Správnej rady MÚP a generálneho riaditeľa MÚP

Diskusia o týchto dokumentoch sa začne na plenárnom zasadnutí konferencie v pondelok 11. júna 2007 a bude trvať do 15. júna 2007.

Predseda Správnej rady MÚP podá správu konferencii o práci Správnej rady MÚP od júna 2006 do júna 2007.

Generálny riaditeľ Medzinárodného úradu práce predloží správu konferencii, ktorou vyzve účastníkov poskytnúť poradenstvo Medzinárodnej organizácii práce vo vypracovaní jej opatrení k najlepšej službe k potrebám členov, ako snahy organizácie k jej 90. výročiu založenia. Správa zahŕňa dodatok o situácii pracovníkov na okupovaných arabských územiach.

Členovia (členské štáty) MOP dostanú vopred písomne správu predsedu Správnej rady MÚP a správu generálneho riaditeľa MÚP a budú sa môcť k nej vyjadriť vo všeobecnej rozprave. Časový limit vystúpenia je len 5 minút (článok 14 odsek 6 Rokovacieho poriadku konferencie), aby sa umožnilo mnohým rečníkom vystúpiť tak, ako je to možné. Časový limit  je potrebné striktne aplikovať. Pre informáciu účastníkov tento dovolený čas korešponduje približne s tromi písanými stranami s dvojnásobnou medzerou medzi riadkami, ktoré sú čítane v primeranej rýchlosti pre správne simultánne tlmočenie.

Registrácia vystupujúcich k správam predsedu Správnej rady MÚP a generálneho riaditeľa MÚP je možné urobiť v predstihu od 2. apríla 2007 e-mailom (orateurs@ilo.org), faxom (00 41 22 799 8944) alebo telefonicky ( 00 41 22 799 7730), alebo počas konferencie najneskoršie do 8. júna 2007 do 18. 00 hod., okrem rozhodnutia výberového výboru. Deň pred určeným zasadnutím, písomným potvrdením o čase vystúpenia sa informuje príslušná delegácia v jej poštovej priehradke v Paláci národov. Je tiež striktne odporúčané, aby delegáti zredukovali zdvorilostné vyjadrenia na minimum tak, aby mohli vstúpiť do podstatných zložiek ich prejavov bez zdržania. Ministri, delegáti, pozorovatelia, zástupcovia medzinárodných organizácií a zástupcovia mimo vládnych organizácií zoberú do úvahy tieto skutočnosti pri príprave svojich prejavov.

Priebeh konferencie sa publikuje v priebežných záznamoch v anglickom jazyku, francúzskom jazyku a v španielskom jazyku. Jednotlivé texty vystúpení k prvému bodu programu konferencie je potrebné predložiť na diskete v softwérovom produkte, uprednostňuje sa „Word“. Rozprava na plenárnom zasadnutí konferencie, ako aj správy výborov týkajúce sa bodov II. až VI. programu konferencie sú prístupné na Internete (http://www.ilo.org). 

Zásady, ktorými sa riadi rozprava na plenárnom zasadnutí konferencie:

Nasledujúce zásady ustanovené v odsekoch 54 až 58 zo štvrtej správy pracovnej skupiny Správnej rady MÚP o programe a štruktúre MOP (1967), forma a prospešné prostredie pre rozpravu k správam na plenárnom zasadnutí konferencie. 

○ sloboda slova (vyjadrovania) je pilierom MOP, ani vlády, ani zamestnávatelia alebo pracovníci nie sú oslobodení od kritiky v rámci svojich ochranných opevnení,
○ sloboda slova zahŕňa slobodu odpovedať – jedno stanovisko môže čeliť námietkam iného stanoviska,
○ sociálna spravodlivosť prispieva k trvalému mieru; všetky ľudské bytosti majú právo realizovať svoj materiálny blahobyt a duchovný rozvoj v slobode a dôstojnosti. Šírka týchto základných zásad MOP znemožňuje presne vymedziť rozpravu na Medzinárodnej konferencii práce a MOP sa musí zamerať na ciele, ktoré odvodzuje z týchto zásad, bez ohľadu na politické úvahy,
○ napriek tomu, účel a rozsah rozpravy na Medzinárodnej konferencii práce nesmie zasiahnuť do riadnej diskusie Bezpečnostnej rady Organizácie Spojených národov a Valného zhromaždenia OSN, orgánmi poverenými Chartou so zodpovednosťou za politické rozhodnutia v systéme OSN,
○ podporovať hodnoty ľudskej slobody a dôstojnosti uchované v Ústave MOP v obdobiach ostrého politického napätia, konferencia sa musí usilovať k najplnšej možnej pokračujúcej spolupráci pri realizácii cieľov MOP. Každý delegát má povinnosť vziať do úvahy tieto činitele a prezident konferencie zaistiť, že sa zachovávajú.

K I. bodu písm. b) programu konferencie - Globálna správa na základe následných opatrení k Deklarácii Medzinárodnej organizácie práce o základných zásadách a právach pri práci – odstránenie diskriminácie, pokiaľ ide o zamestnanie a povolanie

Následné opatrenia k Deklarácii o základných zásadách a právach pri práci, ktoré sa prijali na 86. zasadnutí Generálnej konferencie MOP v júni 1998, vyzývajú generálneho riaditeľa MÚP, aby vypracoval správu každý rok, ktorá by poskytla dynamický globálny obraz vzťahujúci sa k uplatňovaniu jednej zo štyroch kategórii základných zásad a práv pri práci. Tohto roku je to globálna správa zameraná na problematiku odstránenia diskriminácie pokiaľ ide o zamestnanie a povolanie, tak pre tie členské štáty MOP, ktoré ratifikovali, ako aj pre tie členské štáty, ktoré neratifikovali Dohovor MOP o rovnakom odmeňovaní mužov a žien za prácu rovnakej hodnoty č. 100 z roku 1951 (oznámenie č. 450/1990 Zb. a 35. bod oznámenia č. 110/1997 Z. z.) a Dohovor MOP o diskriminácii pokiaľ ide o zamestnanie a povolanie č. 111 z roku 1958 (oznámenie č. 465/1990 Zb. a 37. bod oznámenia č. 110/1997 Z. z.). Slovenská republika je viazaná uvedenými dohovormi MOP a podáva správy o ich aplikácii.
	
K II. bodu programu konferencie - Program a rozpočet a iné otázky MOP

Podľa II. bodu programu konferencia bude vyzvaná preskúmať a prijať program a rozpočet MOP na roky 2008 až 2009 a zvážiť iné finančné a správne záležitosti, ako o nich môže rozhodnúť správna rada, aby sa vzali do pozornosti. Finančné a rozpočtové záležitosti MOP sa prerokujú vo finančnom výbore podľa Rokovacieho poriadku konferencie a Finančných pravidiel MOP. Na práci tohto výboru sa zúčastní len určený vládny delegát, pretože členský príspevok do MOP platí štát a nie sociálni partneri. 
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K III. bodu programu konferencie - Informácie a správy o aplikácii dohovorov a odporúčaní MOP – výbor pre aplikáciu noriem

V súlade s článkom 19, 22 a 35 Ústavy MOP sa od vlád členov (členských štátov MOP) požaduje, aby oznamovali generálnemu riaditeľovi MÚP informácie a správy o opatreniach vo vzťahu k dohovorom a odporúčaniam MOP, ktoré sa prijali na príslušnej konferencii pred príslušnými vnútroštátnymi orgánmi, ako aj informácie a správy o aplikácii dohovorov MOP, ktoré ratifikovali. Ak ide o dohovory MOP, ktoré člen (členský štát) MOP neratifikoval, je potrebné oznamovať generálnemu riaditeľovi MÚP na základe požiadaviek Správnej rady MÚP stav vnútroštátneho práva a praxe vo vzťahu k príslušnému vyžadovanému dohovoru (dohovorom) MOP a obdobne sa to vzťahuje aj na odporúčania MOP. Vláda Slovenskej republiky prostredníctvom Ministerstva práce, sociálnych vecí a rodiny SR a v spolupráci s príslušnými ministerstvami a po konzultácii so sociálnymi partnermi na základe požiadaviek Správnej rady MÚP vypracovala za rok 2006 18 správ o aplikácii dohovorov MOP, ktorými je Slovenská republika viazaná, išlo o správy k týmto dohovorom MOP:

1. Dohovor Medzinárodnej organizácie práce o právach poľnohospodárskych pracovníkov združovať sa a zlučovať sa č. 11 z roku 1921 (č. 98/1924 Zb.). V správe sa okrem iného uvádza, ako sa dohovor aplikuje prostredníctvom vnútroštátneho zákonodarstva v Slovenskej republike. Práva uvedené v článku 1 dohovoru sa realizovali využitím inštitútu slobody združovania poľnohospodárskymi pracovníkmi tak, že vytvorili Odborový zväz pracovníkov poľnohospodárstva na Slovensku. Správa bola zaslaná MÚP.

2. Dohovor Medzinárodnej organizácie práce o odškodňovaní pracovníkov v poľnohospodárstve č. 12 z roku 1921 (č. 437/1990 Zb.). V správe sa okrem iného uvádza, ako sa dohovor aplikuje prostredníctvom vnútroštátneho zákonodarstva v Slovenskej republike. Dohovor sa aplikuje prostredníctvom týchto právnych predpisov v Slovenskej republike:
a) Zákonník práce (zákon č. 311/2001 Z. z. v znení neskorších predpisov),
b) zákon č. 461/2003 Z. z. o sociálnom poistení v znení neskorších predpisov,
c) zákon č. 437/2004 Z. z. o náhrade za bolesť a o náhrade za sťaženie spoločenského uplatnenia a o zmene a doplnení zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov a v znení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov - § 87 bod 1,
d) Oznámenie Ministerstva zdravotníctva SR č. 242/2006 Z. z. o vydaní opatrenia, ktorým sa ustanovuje výška náhrady za bolesť a výška náhrady za sťaženie spoločenského uplatnenia pre rok 2006,
e) 5. Občiansky zákonník (zákon č. 40/1964 Zb. v znení neskorších predpisov).
Správa bola zaslaná MÚP.

3. Dohovor Medzinárodnej organizácie práce o odškodňovaní pracovníkov pri úrazoch č. 17 z roku 1925 (č. 437/1990 Zb.). V správe sa okrem iného uvádza, ako sa dohovor aplikuje prostredníctvom vnútroštátneho zákonodarstva v Slovenskej republike. Dohovor sa aplikuje prostredníctvom právnych predpisov v Slovenskej republike uvedených vyššie v bode 2. Správa bola zaslaná MÚP.

4. Dohovor Medzinárodnej organizácie práce o rovnakom zaobchádzaní s domácimi a zahraničnými pracovníkmi pri odškodňovaní pracovníkov pri úrazoch č. 19 z roku 1925 (č. 34/1928 Zb.). V správe sa okrem iného uvádza, ako sa dohovor aplikuje prostredníctvom vnútroštátneho zákonodarstva v Slovenskej republike. Dohovor sa aplikuje prostredníctvom týchto právnych predpisov v Slovenskej republike:
a) zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov,
b) zákon č. 5/2004 Z. z. o službách zamestnanosti v znení neskorších predpisov,
c) Zákonník práce (zákon č. 311/2001 Z. z. v znení neskorších predpisov).
Správa bola zaslaná MÚP.

5. Dohovor Medzinárodnej organizácie práce o agentúrach zamestnania za úhradu č. 34 z roku 1933 (č. 440/1990 Zb.). V správe sa uvádza okrem iného, že Slovenská republika vypovie uvedený dohovor v čase, keď je dohovor otvorený na vypovedanie (od 18. októbra 2006 do 18. októbra 2007). Materiál o vypovedaní dohovoru je už Národnej rade SR – parlamentná tlač č. 239/2007.
Správa bola zaslaná MÚP.

6. Dohovor Medzinárodnej organizácie práce o odškodňovaní pracovníkov pri chorobách z povolania č. 42 z roku 1934 (revidovaný Dohovor z roku 1934) (č. 438/1990 Zb.). Výbor expertov pre aplikáciu dohovorov a odporúčaní MOP požaduje, aby vláda SR prostredníctvom Ministerstva práce, sociálnych vecí a rodiny SR poskytla vo svojej správe platný zoznam chorôb z povolania. Platný zoznam chorôb z povolania je uvedený v Prílohe č. 1 k zákona č. 461/2003 Z. z. o sociálnom poistení v znení neskorších predpisov a bol zaslaný MÚP v správe.

7. Dohovor Medzinárodnej organizácie práce o slobode združovania a ochrane práva  organizovať sa č. 87 z roku 1948 (č. 489/1990 Zb.). Konfederácia odborových zväzov SR zaslala oznámenie adresované Medzinárodnému úradu práce do Ženevy dňa 2. novembra 2005 (číslo: 130/418/SV) vo veci aplikácie uvedeného dohovoru, ktorým je Slovenská republika viazaná vo vzťahu k § 68 odseku 8 zákona č. 461/2003 Z. z. o sociálnom poistení v znení neskorších predpisov a v nadväznosti na § 26 citovaného zákona a v spojitosti s § 24 odsekom 3 zákona č. 2/1991 Zb. o kolektívnom vyjednávaní v znení neskorších predpisov vo veci uplatňovania ústavného práva na výkon štrajku zamestnancov. Uvedené oznámenie malo povahu sťažnosti a námietok podľa článku 24 Ústavy Medzinárodnej organizácie práce. Stanovisko vlády Slovenskej republiky prostredníctvom Ministerstva práce, sociálnych vecí a rodiny Slovenskej republiky zo dňa 22. februára 2006 k uvedenému oznámeniu bolo zaslané MÚP do Ženevy 27. februára 2006.

8. Dohovor Medzinárodnej organizácie práce o organizácii služieb zamestnanosti č. 88 z roku 1948 (č. 17/1991 Zb.). Výbor expertov pre aplikáciu dohovorov a odporúčaní MOP požiadal vládu SR prostredníctvom Ministerstva práce, sociálnych vecí a rodiny SR poskytnúť vo svojej správe ďalšie informácie o počte žiadostí o zamestnanie, ktoré dostal, o počte oznámených voľných miest a o počte osôb umiestených do zamestnania verejnými službami zamestnania. Na základe predmetnej požiadavky bola MÚP zaslaná podrobná štatistika o predmetnej problematike v správe.

9. Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (č. 470/1990 Zb.). Výbor expertov pre aplikáciu dohovorov a odporúčaní MOP berie na vedomie text zákona č. 2/1991 Zb. o kolektívnom vyjednávaní v znení neskorších predpisov. Výbor poukazuje na oznámenie Medzinárodnej konfederácie slobodných odborov o skutkoch proti odborovej diskriminácie v Slovenskej republike zo strany niektorých zamestnávateľov, najmä prijatie pracovníkov do pracovného pomeru za podmienky, že sa vzdajú členstva v odboroch. Vláda SR prostredníctvom Ministerstva práce, sociálnych vecí a rodiny SR vo svojej správe poukazuje okrem iného, že svojou politikou vytvára sociálne prostredie na potláčanie skutkov proti odborovej diskriminácie, ako aj potláčania skutkov viazania vzniku pracovného pomeru pracovníka na podmienku, že sa vzdá členstva v odboroch. Vláda SR svojou politikou nabáda na dodržiavanie príslušného zákonodarstva SR vo vzťahu k aplikácii Dohovoru MOP č. 98. Správa bola zaslaná MÚP.

10. Dohovor Medzinárodnej organizácie práce o rovnakom odmeňovaní mužov a žien za prácu rovnakej hodnoty č. 100 z roku 1951 (č. 450/1990 Zb.). Súčasné znenie § 119 odseku 3 Zákonníka práce považuje výbor expertov pre aplikáciu dohovorov a odporúčaní MOP, že  neodráža zásadu rovnakého odmeňovania mužov a žien za prácu rovnakej hodnoty vyjadrenej v uvedenom dohovore. Na základe pripomienok výboru expertov pre aplikáciu dohovorov a odporúčaní MOP odbor pracovnoprávnych vzťahov a ochrany práce Ministerstva práce, sociálnych vecí a rodiny požiadal Stredisko pre štúdium práce a rodiny o spracovanie výskumnej úlohy s cieľom zmapovať uplatňovanie princípu rovnakého odmeňovania mužov a žien za prácu rovnakej hodnoty vo vybraných krajinách EÚ s dôrazom na právne riešenie zabezpečenia rovnakej odmeny za prácu rovnakej hodnoty. Riešiteľmi úlohy bola koncom roku 2004 spracovaná štúdia, v ktorej je prezentovaná legislatívna úprava princípu rovnakej mzdy za prácu rovnakej hodnoty vo Veľkej Británii a vo Švédsku a ktorá bola doplnená aj o dostupné informácie z Českej republiky. Na podklade aj predmetného porovnania je spracovaný návrh úpravy znenia § 119 ods. 3 Zákonníka práce, ustanovujúceho garancie rovnakej mzdy muža a ženy za rovnakú prácu alebo za prácu rovnakej hodnoty s cieľom zabezpečiť úplný súlad ustanovení Zákonníka práce s Dohovorom MOP č. 100. Predloženie návrhu komplexnej novely Zákonníka práce je v súčasnom období v legislatívnom procese. Správa bola zaslaná MÚP.

11. Dohovor Medzinárodnej organizácie práce o minimálnych normách v sociálnom zabezpečení č. 102 z roku 1952 (č. 461/1991 Zb.). Medzinárodný úrad práce požiadal vládu SR prostredníctvom Ministerstva práce, sociálnych vecí a rodiny SR o poskytnutie podrobnej správy v súvislosti s novou legislatívou v oblasti sociálneho zabezpečenia (sociálneho poistenia) v spojitosti s prijatím najmä zákona č. 461/2003 Z. z. o sociálnom poistení v znení neskorších predpisov. Vláda SR prostredníctvom Ministerstva práce, sociálnych vecí a rodiny SR vypracovala podrobnú správu o aplikácii uvedeného dohovoru v podmienkach SR vo vzťahu k právnym predpisom SR v oblasti sociálneho poistenia. Správa bola zaslaná MÚP.

12. Dohovor Medzinárodnej organizácie práce o diskriminácii, pokiaľ ide o zamestnanie a povolanie č. 111 z roku 1958 (č. 465/1990 Zb.). Výbor expertov pre aplikáciu dohovorov a odporúčaní MOP požiadal vládu SR prostredníctvom Ministerstva práce, sociálnych vecí a rodiny SR, aby vo svojej správe uviedla legislatívne opatrenia riešiace diskrimináciu v zamestnaní a povolaní, prípadne súdne rozhodnutia a iné opatrenia. Výbor tiež poukázal na diskrimináciu na základe rasového alebo národnostného pôvodu najmä u rómskej komunity. Vo svojej správe vláda SR prostredníctvom Ministerstva práce, sociálnych vecí a rodiny SR uviedla podrobne príslušnú legislatívu v tejto oblasti a opatrenia, ako aj projekty prijaté na zmiernenie sociálneho vylúčenia rómskej komunity. Správa bola zaslaná MÚP.
13. Dohovor Medzinárodnej organizácie práce o politike zamestnanosti č. 122 z roku 1964 (č. 490/1990 Zb.). Výbor expertov pre aplikáciu dohovorov a odporúčaní MOP požadoval od vlády SR prostredníctvom Ministerstva práce, sociálnych vecí a rodiny SR poskytnúť informácie pokiaľ ide o nasledovné otázky:
a) situácia na trhu práce v SR vrátane regionálnych aspektov,
b) politika zamestnanosti,
c) nezamestnanosť,
d) aktívna politika trhu práce,
e) zlepšenie zamestnanosti,
f) zlepšenie zamestnateľnosti,
g) zlepšenie sociálneho začlenenia a zvýšenia zamestnanosti znevýhodneného obyvateľstva.
Vláda SR prostredníctvom Ministerstva práce, sociálnych vecí a rodiny SR podrobne odpovedala vo svojej správe na uvedenú problematiku. Správa bola zaslaná MÚP.

14. Dohovor Medzinárodnej organizácie práce o invalidných dávkach, o dávkach v starobnom veku a o dávkach pozostalým č. 128 z roku 1967 (č. 416/1991 Zb.). Medzinárodný úrad práce požiadal vládu SR prostredníctvom Ministerstva práce, sociálnych vecí a rodiny SR o poskytnutie podrobnej správy v súvislosti s novou legislatívou v oblasti sociálneho zabezpečenia (sociálneho poistenia) v spojitosti s prijatím najmä zákona č. 461/2003 Z. z. o sociálnom poistení v znení neskorších predpisov. Vláda SR prostredníctvom Ministerstva práce, sociálnych vecí a rodiny SR vypracovala podrobnú správu o aplikácii uvedeného dohovoru v podmienkach SR vo vzťahu k právnym predpisom SR v oblasti sociálneho poistenia. Správa bola zaslaná MÚP.

15. Dohovor Medzinárodnej organizácie práce o lekárskej starostlivosti a dávkach v chorobe č. 130 z roku 1969 (č. 537/1990 Zb.). Medzinárodný úrad práce požiadal vládu SR prostredníctvom Ministerstva práce, sociálnych vecí a rodiny SR a Ministerstva zdravotníctva SR o poskytnutie podrobnej správy v súvislosti s novou legislatívou v oblasti lekárskej starostlivosti (zdravotnej starostlivosti) a dávkach v chorobe. Vláda SR prostredníctvom Ministerstva práce, sociálnych vecí a rodiny SR a Ministerstva zdravotníctva SR vypracovala podrobnú správu o aplikácii uvedeného dohovoru v podmienkach SR vo vzťahu k právnym predpisom SR v oblasti zdravotnej starostlivosti a dávkach v chorobe. Správa bola zaslaná MÚP.

16. Dohovor Medzinárodnej organizácie práce o trojstranných konzultáciách na podporu uplatňovania medzinárodných pracovných noriem č. 144 z roku 1976 (č. 32/1998 Z. z.). Výbor expertov pre aplikáciu dohovorov a odporúčaní MOP požadoval od vlády SR prostredníctvom Ministerstva práce, sociálnych vecí a rodiny SR poskytnúť informácie o aplikácii dohovoru. Vláda SR má vo svojom programovom vyhlásení cieľ posilniť sociálny dialóg na všetkých stupňoch, najmä na celoštátnej úrovni. Dňa 9. februára 2007 Národná rada SR prijala zákon č. 103/2007 Z. z. o trojstranných konzultáciách na celoštátnej úrovni a o zmene a doplnení niektorých zákonov (zákon o tripartite), ktorý analogicky vychádza z uvedeného dohovoru. Pokiaľ ide o aplikáciu čl. 5 Dohovoru MOP č. 144 uskutočňuje sa prostredníctvom stáleho trojstranného podvýboru Hospodárskej a sociálnej rady SR pre spoluprácu s Medzinárodnou organizáciou práce. Správa bola poslaná MÚP.

17. Dohovor Medzinárodnej organizácie práce o rovnakých príležitostiach a rovnakom zaobchádzaní s mužmi pracovníkmi a ženami pracovníčkami: pracovníkmi so zodpovednosťou za rodinu č. 156 z roku 1981 (č. 205/2003 Z. z.). Výbor expertov pre aplikáciu dohovorov a odporúčaní MOP požadoval od vlády SR poskytnúť ďalšie informácie vo vzťahu k aplikácii uvedeného dohovoru podľa jednotlivých článkov dohovoru. Vláda SR prostredníctvom Ministerstva práce, sociálnych vecí a rodiny SR vypracovala podrobnú správu o aplikácii uvedeného dohovoru v podmienkach SR podľa jednotlivých článkov dohovoru. Správa má 27 strán a bola zaslaná MÚP.

18. Dohovor Medzinárodnej organizácie práce o zdravotníckych službách pri práci č. 161 z roku 1985 (č. 145/1988 Zb.). Medzinárodný úrad práce požiadal vládu SR prostredníctvom Ministerstva práce, sociálnych vecí a rodiny SR a Ministerstva zdravotníctva SR o poskytnutie podrobnej správy v súvislosti s novou legislatívou v oblasti zdravotníckych služieb pri práci. Vláda SR prostredníctvom Ministerstva práce, sociálnych vecí a rodiny SR a Ministerstva zdravotníctva SR vypracovala podrobnú správu o aplikácii uvedeného dohovoru v podmienkach SR vo vzťahu k právnym predpisom SR v oblasti zdravotníckych službách pri práci. Súčasťou správy je aj text vyhlášky Ministerstva zdravotníctva SR č. 458/2006 Z. z. o podrobnostiach o rozsahu a náplni výkonu pracovnej zdravotnej služby, o zložení tímu odborníkov, ktorí ju vykonávajú, a o požiadavkách na ich odbornú spôsobilosť. Správa bola zaslaná MÚP.

Komunikácia ohľadne uvedených správ prebehla v jednom z rokovacích jazykov MOP a to anglickom jazyku.

Na konferencii sa prerokujú vo výbore pre aplikáciu dohovorov a odporúčaní MOP správy a informácie, ktoré dodali na základe výzvy Správnej rady MÚP jednotlivé členské štáty (vrátane Slovenskej republiky) o plnení a dodržiavaní tých dohovorov a odporúčaní MOP, ktoré sú obsiahnuté v správe výboru expertov pre aplikáciu dohovorov a odporúčaní MOP (Správa III /časť 1A/) - (International Labour Conference, 96th Session 2007, Report III /1A/ - Report of the Committee of Experts on the Application of Conventions and Recommendations). 

Na konferencii sa prerokuje všeobecný prieskum správ podľa článku 19 Ústavy MOP (Správa III /1B/) - (Report III /1B/, International Labour Conference, 96th Session 2007), ktorý sa bude zaoberať Dohovorom MOP o nútenej alebo povinnej práci č. 29 z roku 1930 a Dohovorom MOP o zrušení nútenej práce č. 105 z roku 1957.

Podľa rezolúcie o opatreniach odporúčaných Správnou radou MÚP podľa článku 33 Ústavy MOP vo veci Myanmaru (Barma) prijatej Medzinárodnou konferenciou práce na jej 88. zasadnutí (jún 2000), uskutoční sa osobitné zasadnutie výboru týkajúce sa rozpravy o účinkoch opatrení prijatých vládou Myanmaru na základe odporúčaní vyšetrovacej komisie vytvorenej za účelom preskúmania dodržiavania Dohovoru MOP o povinnej alebo nútenej práci č. 29 z roku 1930 zo strany Myanmaru.

Na prerokúvanie tejto problematiky konferencia zriadi v súlade so svojím rokovacím poriadkom výbor pre aplikáciu dohovorov a odporúčaní (noriem) MOP (ďalej len „výbor“), a určení zástupcovia delegácie SR sa zúčastnia na jeho práci.

Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K IV. bodu programu konferencie – Normotvorná činnosť – jedna rozprava s cieľom prijať dohovor a odporúčanie o práci v rybnom odvetví

Tento bod programu konferencie bol zahrnutý do programu 92. a 93. zasadnutia Generálnej konferencie MOP v režime dvojitej rozpravy.

Avšak na 93. zasadnutí konferencie Dohovor MOP o práci v rybnom odvetví nebol prijatý v dôsledku nedostatku uznášaniaschopnosti plenárneho zasadnutia konferencie, keď text dohovoru bol predložený na hlasovanie. Odporúčanie MOP o práci v rybnom odvetví bolo prijaté. Konferencia potom požiadala správnu radu, aby zaradila bod programu o práci v rybnom odvetví do programu 96. zasadnutia konferencie na základe správy výboru pre rybné odvetvie z 93. zasadnutia konferencie. Právny poradca zvažoval, že bude tiež nevyhnutné preskúmať Odporúčanie MOP o práci v rybnom odvetví, ktoré bolo prijaté.

Podobne správna rada rozhodla na svojom 294. zasadnutí (november 2005) zahrnúť bod o práci v rybnom odvetví do programu 96. zasadnutia konferencie s cieľom prijať dohovor a odporúčanie. Správna rada tiež rozhodla, že konferencia použije správu výboru pre rybné odvetvie z 93. zasadnutia konferencie, ako základ pre svoju rozpravu, ako aj výstupy z ďalších trojstranných konzultácií. Na svojom 295. zasadnutí (marec 2006) správna rada rozhodla, že vec sa bude riadiť postupom jednej rozpravy. Prvá správa by zahrnula správu výboru pre rybné odvetvie z 93. zasadnutia konferencie, ktorá by nahradila sumárnu správu bežne pripravenú na jednu rozpravu a ktorá by bola sprevádzaná krátkym dotazníkom. Na základe odpovedí z dotazníka, ktoré zaslali zložky, úrad (Medzinárodný úrad práce) by potom vypracoval záverečnú správu, ktorá poslúži ako základ pre rozpravu na konferencii. Na 92. a 93. zasadnutí konferencie sa žiadny zástupca z delegácie SR nezúčastnil na práci výboru pre rybné odvetvie.

Medzinárodný úrad práce preto pripravil dve správy pre rozpravu o tomto bode. Prvá správa (Práca v rybnom odvetví, Správa IV (1), Medzinárodná konferencia práce, 96. zasadnutie, 2007 – Work in the fishing sector, Report IV (1), International Labour Conference, 96th Session, 2007) obsahovala krátky dotazník uvedený vyššie. Druhá správa obsahuje dva diely: Správa IV (2A), ktorá zahŕňa súhrn z došlých odpovedí a súhrn z Medziregionálneho trojstranného okrúhleho stola o pracovných normách pre rybné odvetvie, ktorý sa uskutočnil v decembri 2006; Správa IV (2B), ktorá obsahuje navrhovaný dohovor a odporúčanie predložené na rozpravu.

Na prerokúvanie tejto problematiky konferencia zriadi v súlade so svojím rokovacím poriadkom výbor pre prácu v rybnom odvetví a zástupcovia delegácie SR sa zúčastnia na jeho práci. Výbor prijme správu o činnosti výboru a navrhne plenárnemu zasadnutiu konferencie prijať príslušné závery – prijať text dohovoru a odporúčania o práci v rybnom odvetví.

K V. bodu programu konferencie Posilnenie kapacity MOP napomáhať k úsiliam svojich členov dosiahnuť ich ciele v kontexte globalizácie – všeobecná rozprava 

Správna rada na svojom 294. zasadnutí (november 2005) zaradila tento bod do programu 96. zasadnutia konferencie na všeobecnú rozpravu. Správu (Správu V) pripravil úrad (Medzinárodný úrad práce) z hľadiska predbežnej rozpravy a konzultácií so zložkami (so zástupcami vlád, zástupcami zamestnávateľov a so zástupcami zamestnancov /pracovníkov/), aby sa poskytol základ pre rozpravy.

	Správa sa zameriava na mnohorozmernú problematiku kapacity MOP podporovať svoje ústavné ciele účinne v radikálne zmenenom prostredí 21. storočia. Význam týchto cieľov je väčší ako kedykoľvek predtým a podstata uplatňovania je umožniť členom plniť ich súvisiacim a integrovaným spôsobom, ako sú zahrnuté programom dôstojnej práce. V rámci tohto kontextu dve hlavné kategórie otázok sa môžu rozlíšiť. Prvá sa týka vnútorného riadenia MOP a možné zlepšenia, ktoré by sa mohli zaviesť k počtu jej metód práce, s cieľom získania súdržnejšíeho uznania trendov a potrieb medzi svojimi členmi, pokiaľ ide o strategické ciele; na podporovanie lepšieho porozumenia k synergiám a interakciám medzi týmito cieľmi; zaistiť systematickejšiu koordináciu prostriedkov organizácie k poskytovaniu efektívnejšej pomoci členom s overiteľným účinkom. Druhá kategória sa vzťahuje na politický problém príležitostí a možných spôsobov k nabádaniu členov lepšie usmerniť ich úsilie smerom k cieľom ako časť integrovanej sociálnej politiky. 

K tomuto bodu programu konferencie sa vytvorí výbor a určení zástupcovia delegácie SR sa zúčastnia na práci tohto výboru.

K VI. bodu programu konferencie – Podpora udržateľných podnikov – všeobecná rozprava.

Rozsiahla medzinárodná rozprava sa uskutočňuje o podpore podnikov a narastajúce uznanie centrálnej roly súkromného sektora pri riešení kľúčových rozvojových výziev vrátane vytvárania zamestnanosti. Správa sa pripravila ako základ pre rozpravu na konferencii (Správa VI), berie podklad z takýchto rozvojov a skúseností z perspektívy o dôstojnej práci Medzinárodnej organizácie práce, najmä s dôrazom na prostriedky posilnenia príspevku podnikov k produktívnemu a vyrovnanému ekonomickému rastu a rastu zamestnanosti. Správa VI zahŕňa prieskum súčasného myslenia, skúseností a rozvinutie dobrých praktík v podpore podnikov, ilustrujúc, aké smery a príklady (vzory) sa vypracovali v poslednom období. 

Dôraz sa sústreďuje na potrebu umožnenia podmienok pre podniky investovať do podnikania a vytvárať bohatstvo (majetok). Správa skúma pojem udržateľných podnikov v podmienkach ukazovateľov tak interných, ako aj externých k podniku. Správa ilustruje príležitosti a výzvy ležiace na podnikoch vo vôbec komplexnejšom sociálnom a ekonomickom systéme, ak oni podliehajú nie len obchodným a ekonomickým ukazovateľom, ale aj sociálnym tlakom a tlakom životného prostredia. Správa popisuje, ako podporovaním udržateľných podnikov možno prispievať účinne k ekonomickým, sociálnym a environmentálnym dimenziám udržateľnosti a programu dôstojnej práce.

Správa informuje všeobecnú rozpravu, aké sú zamýšľané výstupy:

 Rekapitulácia medzinárodnej rozpravy o role súkromného sektora a udržateľných podnikov v celkovom sociálnom a hospodárskom rozvoji a určenie dôležitosti a aspektov tohto trendu pre uplatňovanie programu MOP o dôstojnej práci.

 Príspevok Medzinárodnej organizácie práce sústredený na program dôstojnej práce ku globálnej rozprave o role súkromného sektora v celkovom sociálnom a ekonomickom rozvoji.

 Odporúčania pre prácu Medzinárodnej organizácie práce zvýšiť súdržnosť politík a stratégií, aby podporovali dôstojnú prácu prostredníctvom rozvoja udržateľného podniku.

K tomuto bodu programu konferencie sa vytvorí výbor a určení zástupcovia delegácie SR sa zúčastnia na práci tohto výboru.

Ďalšie výbory konferencie:

	Mandátový výbor konferencie pozostáva z jedného vládneho delegáta, z jedného delegáta za zamestnávateľov a jedného delegáta za pracovníkov, ktorých menuje konferencia. Mandátový výbor sa schádza na uzavretých zasadnutiach a jeho zodpovednosť zahŕňa:

– preskúmavanie akreditačných listín, ako aj akékoľvek námietky týkajúce sa akreditačných listín delegátov a ich poradcov a tiež aj neuloženie akreditačných listín delegáta za zamestnávateľov a delegáta za pracovníkov (článok 5 odsek 2 a článok 26 Rokovacieho poriadku konferencie),
– posudzovanie sťažností k nedodržiavaniu článku 13 odseku 2 písm. a) Ústavy Medzinárodnej organizácie práce (platba výdavkov trojstrannej delegácie) (článok 26 Rokovacieho poriadku konferencie),
– monitorovanie každej situácie, pokiaľ ide o porušovanie ustanovení článku 3 alebo článku 13 odseku 2 písm. a), o ktorom konferencia požadovala správu (článok 26 Rokovacieho programu konferencie),
– určovanie požadovanej uznášaniaschopnosti pre platnosť hlasovaní vykonaných konferenciou (článok 20 odsek 1 Rokovacieho poriadku konferencie).

Výberový výbor konferencie je zložený z 28 členov vymenovaných vládnou skupinou, zo 14 členov vymenovaných skupinou za zamestnávateľov a zo 14 členov vymenovaných skupinou za pracovníkov (zamestnancov). Jeho zodpovednosť zahŕňa zariaďovanie programu konferencie, určovanie času a programu plenárnych zasadnutí konferencie a konanie v mene svojich každých iných rutinných otázok. Od roku 1996 reformami konferencie väčšina týchto úloh bola zverená predstaviteľom výboru, a preto s výnimkou, ak výberový výbor konferencie je vyzvaný posúdiť špecifické otázky, bežne zasadne len raz na začiatku konferencie.

Keďže zasadnutie konferencie v roku 2007 predchádza začiatku dvojročného finančného obdobia a podlieha ustanoveniam článku 17 odseku 2 Rokovacieho poriadku konferencie, žiadna rezolúcia týkajúca sa veci nezahrnutej do programu konferencie samotnou konferenciou alebo správnou radou sa nemôže navrhnúť. Preto žiadny výbor pre rezolúcie sa neustanoví na 96. zasadnutí konferencie. 

	Výbor pre rokovací poriadok konferencie sa môže zísť, keď je to potrebné, ak sú navrhnuté zmeny v Rokovacom poriadku konferencie. Alternatívne, konferencia však môže rozhodnúť, že odkazuje túto záležitosť výberovému výboru konferencie.

Návrh

stanoviska vlády Slovenskej republiky k programu a k navrhovaným záverom 96. zasadnutia Generálnej konferencie Medzinárodnej organizácie práce v dňoch 30. mája 2007 až 15. júna 2007 v Ženeve 

Slovenská republika ako členský štát MOP prispieva doterajšími aktivitami k rozvíjaniu a zlepšovaniu kultúry pracovných a sociálnych vzťahov.

Programové vyhlásenie vlády SR predpokladá aktívne členstvo v medzinárodných organizáciách vrátane MOP a dáva rámec aj na postup delegácie SR na 96. zasadnutí konferencie.

Pokiaľ ide o prvý bod programu zasadnutia konferencie, správa predsedu Správnej rady MÚP a generálneho riaditeľa MÚP sa bude týkať programu a realizácie činností MOP od júna 2006 do júna 2007, ako aj skutočnosti, že Generálny riaditeľ MÚP predloží správu konferencii, ktorou vyzve účastníkov poskytnúť poradenstvo Medzinárodnej organizácii práce vo vypracovaní jej opatrení k najlepšej službe k potrebám členov, ako snahy organizácie k jej 90. výročiu založenia. Členovia (členské štáty MOP) dostanú vopred písomnú správu generálneho riaditeľa MÚP a budú sa môcť k nej vyjadriť vo všeobecnej rozprave. Slovenská republika ako členský štát MOP si riadne plní záväzky vyplývajúce z Ústavy MOP, z dohovorov MOP, ktorými je viazaná, i z ďalších vnútorných úprav MOP. K tomuto bodu programu konferencie sa okrem iného vyjadrí vo všeobecnej rozprave ministerka práce, sociálnych vecí a rodiny SR p. Viera Tomanová v určenom časovom limite 5 minút. Pokiaľ ide o Deklaráciu o základných zásadách a právach pri práci a jej následné opatrenia Slovenská republika je viazaná všetkými ôsmimi dohovormi MOP, ktoré sa vzťahujú ku všetkým štyrom kategóriám základných zásad a práv pri práci vrátane odstránenia diskriminácie pokiaľ ide o zamestnanie a povolanie a pravidelné podáva správy o ich aplikácii.

V druhom bode programu, konferencia bude vyzvaná preskúmať a prijať program a rozpočet MOP na roky 2008 až 2009 a zvážiť iné finančné a správne záležitosti, ako o nich môže rozhodnúť správna rada, aby sa vzali do pozornosti. Finančné a rozpočtové záležitosti MOP sa prerokujú vo finančnom výbore podľa Rokovacieho poriadku konferencie a Finančných pravidiel MOP. Na práci tohto výboru sa zúčastní len určený vládny delegát, pretože členský príspevok do MOP platí štát, a nie sociálni partneri. Členský príspevok SR na rok 2007 predstavuje sumu 185 838 CHF a uhradil sa Medzinárodnému úradu práce 11. januára 2007 Ministerstvom práce, sociálnych vecí a rodiny SR. Vládny zástupca delegácie SR sa zúčastní na práci finančného výboru vo vzťahu k druhému bodu programu konferencie.

Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

Stálym a tretím bodom každoročného zasadnutia konferencie je prerokúvanie správ o aplikácii dohovorov a odporúčaní MOP v súlade s článkami 19, 22 a 35 Ústavy MOP. Od vlád členov (členských štátov MOP) sa požaduje, aby oznamovali generálnemu riaditeľovi MÚP informácie a správy o opatreniach vo vzťahu k dohovorom a odporúčaniam MOP, ktoré sa prijali na príslušnej konferencii pred príslušnými vnútroštátnymi orgánmi, ako aj informácie a správy o aplikácii dohovorov MOP, ktoré ratifikovali. Ak ide o dohovory MOP, ktoré člen (členský štát) MOP neratifikoval, je potrebné oznamovať generálnemu riaditeľovi MÚP na základe požiadaviek Správnej rady MÚP stav vnútroštátneho práva a praxe vo vzťahu k príslušnému vyžadovanému dohovoru (dohovorom) MOP a obdobne sa to vzťahuje aj na odporúčania MOP. Vláda Slovenskej republiky prostredníctvom Ministerstva práce, sociálnych vecí a rodiny SR a v spolupráci s príslušnými ministerstvami a po konzultácii so sociálnymi partnermi na základe požiadaviek Správnej rady MÚP vypracovala za rok 2006 18 správ o aplikácii dohovorov MOP, ktorými je Slovenská republika viazaná (pozrite vyššie), Vládny zástupca vo výbore pre aplikáciu dohovorov a odporúčaní MOP bude presadzovať a obhajovať skutočností vyplývajúce z podaných správ, ako aj zo skutočností týkajúcich sa SR a vyplývajúce zo Správy III (1A) - International Labour Conference, 96th Session 2007, Report III (1A) - Report of the Committee of Experts on the Application of Conventions and Recommendations.

Na konferencii sa prerokuje aj všeobecný prieskum správ podľa článku 19 Ústavy MOP (Správa III /1B/) - (Report III /1B/, International Labour Conference, 96th Session 2007), ktorý sa bude zaoberať Dohovorom MOP o nútenej alebo povinnej práci č. 29 z roku 1930 a Dohovorom MOP o zrušení nútenej práce č. 105 z roku 1957.

Pokiaľ ide o štvrtý bod programu konferencie - tento bod programu konferencie bol zahrnutý do programu 92. a 93. zasadnutia Generálnej konferencie MOP v režime dvojitej rozpravy.

Avšak na 93. zasadnutí konferencie Dohovor MOP o práci v rybnom odvetví nebol prijatý v dôsledku nedostatku uznášaniaschopnosti plenárneho zasadnutia konferencie, keď text dohovoru bol predložený na hlasovanie. Odporúčanie MOP o práci v rybnom odvetví bolo prijaté. Konferencia potom požiadala správnu radu, aby zaradila bod programu o práci v rybnom odvetví do programu 96. zasadnutia konferencie na základe správy výboru pre rybné odvetvie z 93. zasadnutia konferencie. Právny poradca zvažoval, že bude tiež nevyhnutné preskúmať Odporúčanie MOP o práci v rybnom odvetví, ktoré bolo prijaté.

Podobne správna rada rozhodla na svojom 294. zasadnutí (november 2005) zahrnúť bod o práci v rybnom odvetví do programu 96. zasadnutia konferencie s cieľom prijať dohovor a odporúčanie. Správna rada tiež rozhodla, že konferencia použije správu výboru pre rybné odvetvie z 93. zasadnutia konferencie ako základ pre svoju rozpravu, ako aj výstupy z ďalších trojstranných konzultácií. Na svojom 295. zasadnutí (marec 2006) správna rada rozhodla, že vec sa bude riadiť postupom jednej rozpravy. Na 92. a 93. zasadnutí konferencie sa žiadny zástupca z delegácie SR nezúčastnil na práci výboru pre rybné odvetvie.

Medzinárodný úrad práce pripravil dve správy pre rozpravu o tomto bode. Prvá správa (Práca v rybnom odvetví, Správa IV (1), Medzinárodná konferencia práce, 96. zasadnutie, 2007 – Work in the fishing sector, Report IV (1), International Labour Conference, 96th Session, 2007) obsahovala krátky dotazník. Druhá správa obsahuje dva diely: Správa IV (2A), ktorá zahŕňa súhrn z došlých odpovedí a súhrn z Medziregionálneho trojstranného okrúhleho stola o pracovných normách pre rybné odvetvie, ktorý sa uskutočnil v decembri 2006; Správa IV (2B), ktorá obsahuje navrhovaný text dohovoru a odporúčania predložené na rozpravu.

Na prerokúvanie tejto problematiky konferencia zriadi v súlade so svojím rokovacím poriadkom výbor pre prácu v rybnom odvetví a zástupcovia delegácie SR sa zúčastnia na jeho práci. Výbor príjme správu o činnosti výboru a navrhne plenárnemu zasadnutiu konferencie prijať príslušné závery – prijať text dohovoru a odporúčania o práci v rybnom odvetví. Vládny zástupca SR vo výbore bude presadzovať prijatie Dohovoru a Odporúčania o práci v rybnom odvetví.

Piatym bodom programu konferencie je posilnenie kapacity MOP napomáhať k úsiliam svojich členov dosiahnuť ich ciele v kontexte globalizácie – všeobecná rozprava.
Správna rada na svojom 294. zasadnutí (november 2005) zaradila tento bod do programu 96. zasadnutia konferencie na všeobecnú rozpravu. Správu (Správu V) pripravil úrad (Medzinárodný úrad práce) z hľadiska predbežnej rozpravy a konzultácií so zložkami (so zástupcami vlád, zástupcami zamestnávateľov a so zástupcami zamestnancov /pracovníkov/), aby sa poskytol základ pre rozpravu.

	Správa sa zameriava na mnohorozmernú problematiku kapacity MOP podporovať svoje ústavné ciele účinne v radikálne zmenenom prostredí 21. storočia. Význam týchto cieľov je väčší ako kedykoľvek predtým a podstata uplatňovania je umožniť členom plniť ich súvisiacim a integrovaným spôsobom, ako sú zahrnuté programom dôstojnej práce. V rámci tohto kontextu dve hlavné kategórie otázok sa môžu rozlíšiť. Prvá sa týka vnútorného riadenia MOP a možné zlepšenia, ktoré by sa mohli zaviesť k počtu jej metód práce, s cieľom získania súdržnejšieho uznania trendov a potrieb medzi svojimi členmi, pokiaľ ide o strategické ciele; na podporovanie lepšieho porozumenia k synergiám a interakciám medzi týmito cieľmi; zaistiť systematickejšiu koordináciu prostriedkov organizácie k poskytovaniu efektívnejšej pomoci členom s overiteľným účinkom. Druhá kategória sa vzťahuje k politickému problému príležitostí a možných spôsobov k nabádaniu členov lepšie usmerniť ich úsilie smerom k cieľom, ako časť integrovanej sociálnej politiky. 

K tomuto bodu programu konferencie sa vytvorí výbor a určení zástupcovia delegácie SR sa zúčastnia na práci tohto výboru. Vládna časť delegácie bude presadzovať okrem iného konkretizáciu interakcií medzi strategickými cieľmi MOP a programom dôstojnej práce MOP a jeho konkretizácia v podmienkach Slovenskej republiky na základe programového vyhlásenia vlády SR pre oblasť sociálnej politiky.

Šiestym bodom programu konferencie je Podpora udržateľných podnikov – všeobecná rozprava.

Rozsiahla medzinárodná rozprava sa uskutočňuje o podpore podnikov a narastajúce uznanie centrálnej roli súkromného sektora pri riešení kľúčových rozvojových výziev vrátane vytvárania zamestnanosti. Správa sa pripravila ako základ pre rozpravu na konferencii (Správa VI), berie podklad z takýchto rozvojov a skúseností z perspektívy o dôstojnej práci MOP najmä s dôrazom na prostriedky posilnenia príspevku podnikov k produktívnemu a vyrovnanému ekonomickému rastu a rastu zamestnanosti. Správa VI zahŕňa prieskum súčasného myslenia, skúseností a rozvinutie dobrých praktík v podpore podnikov, ilustrujúc, aké smery a príklady (vzory) sa vypracovali v poslednom období. 

Správa informuje všeobecnú rozpravu, aké sú zamýšľané výstupy:

 Rekapitulácia medzinárodnej rozpravy o roli súkromného sektora a udržateľných podnikov v celkovom sociálnom a hospodárskom rozvoji a určenie dôležitosti a aspektov tohto trendu pre uplatňovanie programu MOP o dôstojnej práci.

 Príspevok MOP sústredený na program dôstojnej práce ku globálnej rozprave o roli súkromného sektora v celkovom sociálnom a ekonomickom rozvoji.

 Odporúčania pre prácu MOP zvýšiť súdržnosť politík a stratégií, aby podporovali dôstojnú prácu prostredníctvom rozvoja udržateľného podniku.

K tomuto bodu programu konferencie sa vytvorí výbor a určení zástupcovia delegácie SR sa zúčastnia na práci tohto výboru. Zástupca vládnej časti delegácie SR sa vyjadrí k navrhovaným otázkam a problémom, ktoré sú určené na rozpravu.